**Povestea frunzei ruginite**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Povestea frunzei ruginite

În zi de Toamnă,... liniştită

Printre nori albi ce-i risipeşte

O rază de soare-ncălzeşte,

Pe-un ram, o frunză ruginită

De-un fir ce-atârnă sprijinită,

Şi galeşă-n jur se-nvârteşte!

N-ar încerca să se desprindă

De ramura, purtată în ceaţă,

Căci roua-n orice dimineaţă...

Venea în lacrimi s-o cuprindă,

Şi-n faţa-i verde, strălucindă,

Ea-şi cânta dorul ei de viaţă.

La briza vântului... în adiere

De-un firicel, stând agăţată,

N-ar vrea a fi... ultima dată...

Şi ea se-nvârte-n mângâiere,

Dar se desprinde, cu durere

De ramura ce-a fost purtată.

Pământul reavăn o primeşte

În stadiul nou de-ncorporare

Spre-o altă viaţă prin redare,

După ce-n sol ea putrezeşte

Şi-n primăvară iar va creşte

Pe-o ramură-ncălzită-n soare.

Tot astfel, viaţa-i trecătoare

Şi după ce vârsta-şi trăieşte

Ca frunza şi-omul rugineşte,

Fiind supus la transformare

Prin soarta lui cea muritoare

Ce prin Hristos, se înnoieşte.

Flavius Laurian Duverna